कृति सेनन और मनीष मल्होत्रा पर लीगल एक्शन लेंगे ताजदार अमरोही
Tajdar Amrohi will take legal action against Kriti Sanon and Manish Malhotra, said they announced film without my consent, इंडस्ट्री में चर्चा है कि कृति सेनन बॉलीवुड की आईकॉनिक एक्ट्रेस मीना कुमारी की बायोपिक करने जा रही हैं। इस फिल्म से फैशन डिजाइनर मनीष मल्होत्रा डायरेक्टर के तौर पर डेब्यू करेंगे।
इंडस्ट्री में चर्चा है कि कृति सेनन बॉलीवुड की आईकॉनिक एक्ट्रेस मीना कुमारी की बायोपिक करने जा रही हैं। इस फिल्म से फैशन डिजाइनर मनीष मल्होत्रा डायरेक्टर के तौर पर डेब्यू करेंगे।
अब सुनने में आया है कि यह फिल्म कानूनी पचड़े में फंस सकती है। मीडिया रिपोर्ट्स की मानें तो अब कमाल अमरोही के बेटे ताजदार अमरोही, कृति और मनीष पर लीगल एक्शन लेने की तैयारी कर रहे हैं। मीना कुमारी, ताजदार की सौतेली मां थीं।
उन्हें मेरे डोमेन में घुसने का अधिकार नहीं
मीडिया से बात करते हुए नाराज ताजदार ने कहा, ‘कुछ इंडस्ट्री वाले बिल्कुल दिवालिया और चोर हैं। उन्हें मेरे डोमेन में घुसने का कोई अधिकार नहीं है। वे सिर्फ चोर ही नहीं बल्कि डाकू भी हैं।’
बिना मेरे कंसेंट के फिल्म अनाउंस कर दी
ताजदार ने आगे कहा, ‘निर्माताओं ने मेरे कंसेंट के बिना फिल्म अनाउंस कर दी है। अब मैं इस प्रोजेक्ट को रोकने के लिए कोर्ट जाऊंगा। मैं वही मानूंगा जो मेरा वकील मुझे बताएगा। उन्होंने अभी हमें इंतजार करने को कहा है। मैं और मेरी बहन दोनों मुकदमा दायर करेंगे।’
हालांकि, अब तक इस फिल्म को लेकर कोई ऑफिशियल अनाउंसमेंट नहीं की गई है। फिलहाल यह स्क्रिप्टिंग स्टेज में है। मीडिया रिपोर्ट्स के मुताबिक इसे भूषण कुमार प्रोड्यूस करेंगे।
कौन थीं मीना कुमारी
ट्रेजेडी क्वीन के नाम से मशहूर मीना कुमारी को बॉलीवुड की टाइमलेस एक्ट्रेस माना जाता है। उन्होंने बतौर चाइल्ड आर्टिस्ट अपने करियर की शुरुआत की थी। उनके जैसा स्टारडम किसी और एक्ट्रेस ने नहीं देखा।
33 साल के करियर में 90 फिल्में
33 साल के करियर में मीना ने 90 से ज्यादा फिल्मों में काम किया था। जिसमें से साहेब बीवी और गुलाम, काजल, परिणीता और पाकीजा जैसी सुपरहिट रहीं। मात्र 38 साल की उम्र में अल्कोहल ओवरकंज्पशन से उनका निधन हो गया था।
प्रोड्यूसर बन गई हैं कृति
बात करें कृति की तो उनकी पिछली फिल्म ‘आदिपुरुष’ फ्लॉप रही। हाल ही में वो प्रोड्यूसर बनी हैं। कुछ दिन पहले ही उन्होंने अपने बैनर ब्लू बटरफ्लाई फिल्म्स की अनाउंसमेंट की है। उनके बैनर की पहली फिल्म दो पत्ती है, जिसमें काजोल लीड रोल प्ले करेंगी।